Mestna občina Ptuj, Mestni trg 1, Ptuj, objavlja na podlagi 50. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18 in 61/20 - ZDLGPE), 13. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/18), Sklepa o določitvi skupne vrednosti nepredvidenih pravnih poslov, ki niso zajeti v Načrtu ravnanja z nepremičnim premoženjem Mestne občine Ptuj za leto 2020 in Načrta ravnanja s stvarnim premoženjem Mestne občine Ptuj za leto 2020,

 **JAVNE DRAŽBE**

 **za prodajo nepremičnin Mestne občine Ptuj**

1. **Naziv in sedež organizatorja:**

Mestna občina Ptuj, Mestni trg 1, 2250 Ptuj, matična številka: 5883598000, ID za DDV: SI85675237.

Postopek javne dražbe vodi komisija, ki jo pooblasti županja.

1. **Predmet prodaje:**

**SKLOP 1:**

Stanovanje, posamezni del 202 v stavbi 1338, katastrska občina 400 Ptuj, (ID 6795580), v poslovno stanovanjski stavbi Miklošičeva 10, Ptuj, v izmeri 81,90 m2. Stanovanje je prazno.

Nepremičnina nima pridobljenega uporabnega dovoljenja, kar navajamo z razlogom pridobitve kreditov na banki. Namreč banka v postopku pridobitve kredita potrebuje uporabno dovoljenje, katerega nepremičnina nima pridobljenega.

Izklicna cena: **45.045,00 EUR** (z besedo: petinštiridesettisočpetinštirideset evrov 00/100).

Navedena izklicna cena ne vključuje davka na promet nepremičnin (2 %), ki ga plača kupec.

Najnižji znesek višanja je 200,00 EUR.

**SKLOP 2**

Stanovanje, posamezni del 203 v stavbi 1338, katastrska občina 400 Ptuj, (ID 6795581), v poslovno stanovanjski stavbi Miklošičeva 10, Ptuj, v izmeri 98,50 m2. Stanovanje je prazno.

Nepremičnina nima pridobljenega uporabnega dovoljenja, kar navajamo z razlogom pridobitve kreditov na banki. Namreč banka v postopku pridobitve kredita potrebuje uporabno dovoljenje, katerega nepremičnina nima pridobljenega.

Izklicna cena: **54.175,00 EUR** (z besedo: štiriinpetdesettisočstopetinsedemdeset evrov 00/100).

Navedena izklicna cena ne vključuje davka na promet nepremičnin (2 %), ki ga plača kupec.

Najnižji znesek višanja je 200,00 EUR.

**SKLOP 3**

Stanovanje, posamezni del 105 v stavbi 1338, katastrska občina 400 Ptuj, (ID 6795568), v poslovno stanovanjski stavbi Miklošičeva 8, Ptuj, v izmeri 25,50 m2. Stanovanje je prazno.

Nepremičnina nima pridobljenega uporabnega dovoljenja, kar navajamo z razlogom pridobitve kreditov na banki. Namreč banka v postopku pridobitve kredita potrebuje uporabno dovoljenje, katerega nepremičnina nima pridobljenega.

Izklicna cena: **19.000,00 EUR** (z besedo: devetnajsttisoč evrov 00/100).

Navedena izklicna cena ne vključuje davka na promet nepremičnin (2 %), ki ga plača kupec.

Najnižji znesek višanja je 200,00 EUR.

**SKLOP 4**

Poslovni prostor, posamezni del 7 v stavbi 1536, katastrska občina 400 Ptuj, (ID 5520620), v poslovno stanovanjski stavbi Prešernova ulica 1, Ptuj, v izmeri 76,00 m2. Poslovni prostor je prazen. Lastnik nepremičnine bo v fazi prenove Jadranske ulice primoram upoštevati smernice ZVKD glede ureditev zunanjosti.

Izklicna cena: **26.600,00 EUR** (z besedo: šestindvajsettisočšesto evrov 00/100).

Navedena izklicna cena ne vključuje davka na promet nepremičnin (2 %), ki ga plača kupec.

Najnižji znesek višanja je 200,00 EUR.

**SKLOP 5:**

Poslovni prostor, posamezni del 6 v stavbi 2127, katastrska občina 400 Ptuj, (ID 5814152), v poslovno stanovanjski stavbi Zelenikova 2, Ptuj, v izmeri 9,20 m2. Poslovni prostor je prazen.

Izklicna cena: **3.680,00 EUR** (z besedo: tritisočšestoosemdeset evrov 00/100).

Navedena izklicna cena ne vključuje davka na promet nepremičnin (2 %), ki ga plača kupec.

Najnižji znesek višanja je 200,00 EUR.

**SKLOP 6:**

Poslovni prostor, posamezni del št. 4 v stavbi št. 944 (ID 5646399), v izmeri 101,30 m2, v poslovno stanovanjski stavbi Cankarjeva ulica 9, Ptuj. Poslovni prostor je prazen.

Izklicna cena: **35.455,00 EUR** (z besedo: petintridesettisočštiristopetinpetdeset evrov 00/100).

Navedena izklicna cena ne vključuje davka na promet nepremičnin (2 %), ki ga plača kupec.

Najnižji znesek višanja je 200,00 EUR.

1. **Pogoji prodaje:**
* Nepremičnina bo prodana dražitelju, ki bo ponudil najvišjo ceno.
* Nepremičnina se prodaja po načelu »videno - kupljeno«, zato morebitne reklamacije ne bodo upoštevane. Kupec bo s sklenitvijo pogodbe izrecno potrdil, da je seznanjen z dejanskim in pravnim stanjem predmetne nepremičnine, zato iz tega naslova zoper prodajalko ne bo mogel uveljavljati nobenih zahtevkov.
* Zemljiškoknjižno dovolilo za vpis lastninske pravice na nepremičnini v zemljiško knjigo bo najugodnejšemu dražitelju - kupcu izročeno po prejemu celotne kupnine. Z dnem vročitve zemljiškoknjižnega dovolila najugodnejši dražitelj – kupec prevzema tudi neposredno posest na predmetni nepremičnini.
* Z najugodnejšim dražiteljem se sklene pogodba v 15 dneh po končani dražbi. Če dražitelj ne podpiše pogodbe v roku, Mestna občina Ptuj zadrži njegovo varščino.
* V skladu s 6. in 7. odstavkom 50. člena Zakona o stvarnem premoženju države in samoupravnih lokalnih skupnosti na javni dražbi kot dražitelj ne morejo sodelovati cenilec in člani komisije ter z njimi povezane osebe.
* Najugodnejši dražitelj bo moral pred sklenitvijo pogodbe podati pisno izjavo, da ni povezana oseba v skladu s 7. odstavkom 50. člena Zakona o stvarnem premoženju države in samoupravnih lokalnih skupnosti.
* Plačilo kupnine se opravi v roku 30 dni od datuma izstavitve računa, ki ga bo Mestna občina Ptuj izstavila po sklenitvi pogodbe. Plačilo celotne kupnine v roku je bistvena sestavina pogodbe. Če kupec ne plača kupnine, Mestna občina Ptuj zadrži njegovo varščino.
* Vplačane varščine dražiteljev, ki se javne dražbe ne udeležijo ali k dražbi ne pristopijo, se zadržijo.
* Kupec je dolžan poleg kupnine plačati še stroške cenilnega poročila, davek na promet nepremičnin, davek na dodano vrednost, stroške notarskih storitev ter stroške vknjižbe lastninske pravice na svoje ime in v svojo korist v zemljiški knjigi.
1. **Način in rok plačila kupnine:**

Kupnino bo kupec poravnal natransakcijski račun Mestne občine Ptuj pri Banki Slovenije, številka 01296-0100016538, v roku tridesetih (30) dni od datuma izstavitve računa, ki ga bo Mestna občina Ptuj izstavila po sklenitvi pogodbe, v enkratnem znesku.

1. **Kraj in čas javne dražbe:**

Javne dražbe za opisane nepremičnine se bodo vršile v **sredo, 17.6.2020,** in sicer:

* s pričetkom ob **9.** uri za SKLOP 1,
* s pričetkom ob **10.** uri za SKLOP 2,
* s pričetkom ob **11.** uri za SKLOP 3,
* s pričetkom ob **12.** uri za SKLOP 4,
* s pričetkom ob **13**. uri za SKLOP 5,
* s pričetkom ob **14**. uri za SKLOP 6.

Javne dražbe za opisane nepremičnine pod sklopi 1, 2, 3 in 4 se bodo vršile v veliki sejni sobi (1. nadstropje) Mestne občine Ptuj, Mestni trg 1, 2250 Ptuj, javne dražbe za nepremičnine opisane pod sklopi 5 in 6 se bodo vršile v mali sejni sobi Mestne občine Ptuj, Mestni trg 1, Ptuj.

**Kandidati se morajo 15 minut pred začetkom termina za javno dražbo, izkazati z dokazili iz 6.1. točke te objave.**

1. **Pogoji udeležbe na javni dražbi:**

6.1. Na javno dražbo lahko pristopi domača ali tuja, pravna ali fizična oseba, ki lahko v skladu s pravnim redom Republike Slovenije postane lastnik nepremičnine, kar preveri vsak dražitelj zase ter se pravočasno in pravilno prijavi, tako da:

* predloži dokazilo o plačilu varščine za nepremičnino, ki jo draži in priloži celotno številko TRR računa (za primer vračila varščine),
* v primeru, da se v imenu dražitelja javne dražbe udeleži in draži tretja oseba, ki ni njen zakoniti zastopnik, je potrebno predložiti notarsko overjeno pooblastilo (izvirnik), ki se mora nanašati na predmet javne dražbe,
* predloži izpisek iz sodnega registra oziroma Ajpes–a (pravne osebe in samostojni podjetniki), ki ne sem biti starejši od treh mesecev,
* na vpogled predloži izvirnik osebnega dokumenta (potni list/osebna izkaznica), če se prijavi fizična oseba, samostojni podjetnik ter zastopniki in pooblaščenci pravnih oseb.

6.2. Organizator javne dražbe bo potrdil vse pravilne in pravočasne prijave. Če ne bodo izpolnjeni zgoraj navedeni pogoji, ni mogoče pristopiti k draženju na javni dražbi.

6.3. Javna dražba se bo opravila ustno v slovenskem jeziku.

1. **Varščina:**

Dražitelji in morebitni predkupni upravičenci morajo najkasneje do dne 12.6.2020 plačati varščine, ki znašajo:

|  |  |
| --- | --- |
| **SKLOP 1** | **4.504,00 EUR** |
| **SKLOP 2** | **5.417,00EUR** |
| **SKLOP 3** | **1.900,00 EUR** |
| **SKLOP 4** | **2.660,00 EUR** |
| **SKLOP 5** | **368,00 EUR** |
| **SKLOP 6** | **3.545,00 EUR** |

na transakcijski račun Mestne občine Ptuj pri Banki Slovenije, številka 01296-0100016538.

Nakazilo mora biti **dejansko izvršeno** do vključno 12.6.2020 (npr. zgolj podan nalog banki dne 12.6.2020 preko elektronskega bančništva ne zadostuje).

Pri vplačilu varščine je **potrebna obvezna** navedba namena plačila:

|  |
| --- |
| **»plačilo varščine SKLOP 1 – Miklošičeva 10, del 202«** |
| **»plačilo varščine SKLOP 2 – Miklošičeva 10, del 203«** |
| **»plačilo varščine SKLOP 3 – Miklošičeva 8«** |
| **»plačilo varščine SKLOP 4 – Prešernova 1«** |
| **»plačilo varščine SKLOP 5 – Zelenikova 2«** |
| **»plačilo varščine SKLOP 6 – Cankarjeva 9«** |

V primeru vplačila varščine za nepremičnine pod sklop 1, sklop 2, sklop 3, sklop 4, sklop 5 in sklop 6 mora biti plačilo varščine izvršeno za vsako nepremičnino posebej.

Plačana varščina bo najugodnejšemu dražitelju vračunana v kupnino, ostalim dražiteljem, ki na dražbi ne bodo uspeli, pa bo brez obresti vrnjena v roku 15 dni po opravljeni javni dražbi.

1. **Dodatne informacije:**

**Potencialni kupci za ogled nepremičnin, kontaktirajo posamezne nepremičninske posrednike preko naslednjih kontaktov:**

|  |  |  |
| --- | --- | --- |
| **PREDSTAVNIK** | **TELEFONSKA ŠTEVILKA** | **E - NASLOV** |
| MIRA GAŠPARIČ PETROVIČ | 041 933 151 | mira.gasparicpetrovic@re-max.si  |
| DRAGICA VOJSK | 041 684 075 | dragica.vojsk@re-max.si |

Ogledi nepremičnin so možni po predhodni objavi z nepremičninskim posrednikom.

Vsa pojasnila v zvezi z izvedbo javnih dražb dobijo interesenti na Mestni občini Ptuj, Mestni trg 1, 2250 Ptuj:

* tel. 02/748-29-66, e-pošta: asja.stropnik@ptuj.si, kontaktna oseba: Asja Stropnik Paternost,
1. **Ustavitev postopka:**

Organizator lahko kadarkoli do sklenitve pravnega posla pričet postopek prodaje brez obrazložitve in brez odškodninske odgovornosti ustavi, pri čemer se dražiteljem vrne varščina brez obresti.

1. **Drugi pogoji:**
* Predložiti je potrebno tudi naslov dražitelja, davčno številko oz. ID številko za DDV, EMŠO oziroma matično številko, morebiten e-naslov in telefonsko številko.
* Izklicna cena oziroma vsaka nadaljnja cena se izkliče trikrat. Če nobeden dražitelj navedene cene ne zviša pred tretjim izklicem, se šteje, da je sprejeta tista cena, ki je bila izklicana trikrat. Ko je cena izklicana trikrat, komisija, ki vodi javno dražbo, ugotovi, komu in po kakšni ceni je bila nepremičnina prodana in najugodnejšega dražitelja pozove k podpisu pogodbe.
* Izbor najugodnejšega dražitelja se opravi na javni dražbi. Z vplačilom varščine sprejme dražitelj obveznost pristopiti k dražbi in razpisne pogoje dražbe.
* Dražitelj je vezan na svojo ponudbo, dokler ni podana višja ponudba.
* Dražba je uspešna tudi, če se je udeleži samo en dražitelj, ki ponudi najmanj izklicno ceno.
* Na javni dražbi se za najugodnejšega dražitelja šteje tisti, ki ponudi najvišjo ceno.
* Če več dražiteljev hkrati ponudi izklicno vrednost ali enako ceno v katerem od nadaljnjih korakov dražbe, se šteje, da je najuspešnejši dražitelj tisti, za katerega je izkazano, da je prvi vplačal varščino.
* Če izklicna vrednost ni bila dosežena, je javna dražba neuspešna.
* Ugovore proti dražbenemu postopku je mogoče podati, dokler ni končan zapisnik o poteku javne dražbe.
* Javno dražbo bo izvedla komisija, ki jo pooblasti županja.

  **Mestna občina Ptuj**

 **županja**

 **Nuška GAJŠEK**